রাখী পূর্ণিমা বাঙালীদের একটি বড় জনপ্রিয় উৎসব। বাংলা ক্যালেন্ডার অনুযায়ী শ্রাবণ মাসের পূর্ণিমার দিন এটি পালিত হয়। রাখী পূর্ণিমা আবার রাখীবন্ধন বা রক্ষাবন্ধন নামেও বিশেষ পরিচিত। রাখীবন্ধন আসলে ভাই ও বোনের ভালবাসার প্রতীক। রাখী পূর্ণিমার দিন বোনেরা তাদের ভাইদের হাতে রাখী বাঁধে এবং তাদের প্রতি ভালোবাসা প্রকাশ করে। বোনেরা ভাইদের রাখী বেঁধে মিষ্টি খাওয়ায় এবং ভাইদের মঙ্গল কামনা করে। ভাইরা বোনেদের উপহার দেয় এবং বোনেদের রক্ষা করার প্রতিশ্রুতি দেয়। এছাড়াও রাখী পূর্ণিমার দিন নানা ধরণের পূজা-অর্চণা হয়। রাখী পূর্ণিমা ভাই ও বোনেরা আনন্দ উপভোগ করে এই দিনটি পালন করে।